section_heading: CRJ100
paragraph_text: CRJ100 je produžen za 5,92 metara, s dodatnim okvirima trupa ispred i iza krila. Na trupu su ugrađena još dvoja vrata za izlaz u slučaju opasnosti a krilo je redizajnirano (produženi raspon) i ojačano. Uobičajena postava putničke kabine može primiti 50 putnika. U CRJ100 ugrađena je Collins ProLine 4 avioelektronika, Collins meteorološki radar, GE CF34-3A1 turbofen motori s 41,0 kN, povećan je kapacitet goriva a radi veće težine samog zrakoplova ojačano je podvozje. Uslijedila je CRJ100 ER podinačica s 20% većim doletom i CRJ100 LR podinačica s 40% većim doletom.